Jeg fløj til Bagan fra Rangoon. Der er fly til Bagan - ofte via Mandalay fra de fleste lufthavne I Myanmar. Fra Mandalay kan man også sejle på Irrawaddy til/fra Bagan. Det tager en hel dag. Der er også busser til/fra Bagan fra alle byer I Myanmar f.eks. via Mandalay. Min favorit er dog toget fra Bagan til Mandalay. En 1. klasses billet til den 7 timer og 180 km lange tur  på verdens mest skæve skinner koster 1,5 USD og toget kører igennem fantastisk smuk natur og mange små landsbyer, hvor du kan kigge ind af vinduerne og følge hverdagslivet.